SAMART แนวโน้มงบฯ 2Q58 ไม่สดใสรับผลกระทบจาก SIM และค่าปรับงาน
SAMART มองว่าระยะสั้นราคาหุ้นมีแนวโน้มปรับลง เนื่องจากบริษัทปรับเป้าหมายรายได้ปี 58 เหลือ 25,000 ล้านบาท (เดิม 31,000 ล้านบาท) ทำให้ Consensus จะปรับประมาณการและราคาเป้าหมายลง ขณะที่ปรับประมาณการกำไรสุทธิปี 58-60 ลงเฉลี่ย 22% ต่อปี ประกอบกับแนวโน้มไตรมาส 2/58 คาดกำไรสุทธิลดลง 37% เทียบช่วงเดียวกันของปีก่อน และ 6%เทียบไตรมาสก่อนหน้าจากผลกระทบ SIM และค่าปรับงานวิทยุการบิน
28 ก.ค. 2558

บล.โนมูระ พัฒนสิน ระบุในบทวิเคราะห์วันนี้ (28 ก.ค.) ว่า บริษัท สามารถคอร์ปอเรชั่น จำกัด (มหาชน) หรือ SAMART มองว่าระยะสั้นราคาหุ้นมีแนวโน้มปรับลง เนื่องจากบริษัทปรับเป้าหมายรายได้ปี 58 เหลือ 25,000 ล้านบาท (เดิม 31,000 ล้านบาท) ทำให้ Consensus จะปรับประมาณการและราคาเป้าหมายลง
ขณะที่ปรับประมาณการกำไรสุทธิปี 58-60 ลงเฉลี่ย 22% ต่อปี ประกอบกับแนวโน้มไตรมาส 2/58 คาดกำไรสุทธิลดลง 37% เทียบช่วงเดียวกันของปีก่อน และ 6%เทียบไตรมาสก่อนหน้าจากผลกระทบ SIM และค่าปรับงานวิทยุการบิน ทั้งนี้เรามองว่าการอ่อนตัวของราคาหุ้นเป็นโอกาสซื้อสะสมเป้าหมาย 26.50 บาท เนื่องจาก SAMART มี Catalyst 2H15F จากโอกาสได้งานของบริษัทลูก (SAMTEL, OTO) รวมทั้งความคืบหน้าของการลงทุนธุรกิจโรงไฟฟ้าขยะและโรงไฟฟ้าถ่านหินที่กัมพูชา นอกจากนี้หุ้น SAMART ซื้อขาย PE ที่ 16 เท่า ต่ำกว่า PE ของ SAMTEL ที่ 20 เท่า และ PE ของ OTO ที่ 32 เท่า